CELEX: 62006CJ0227
Неизпълнение на задължения от държава-членка
Членове 28 ЕО и 30 ЕО
Мерки с равностоен ефект
Строителни продукти
Директива 89/106/ЕИО
Липса на хармонизирани стандарти
Национална маркировка за съответствие
Презумпция за съответствие

Неизпълнение на задължения от държава-членка — Нарушение на членове 28 ЕО и 30 ЕО — Национална правна уредба, която de facto
налага задължение на икономическите оператори, желаещи да предлагат на пазара в Белгия строителни продукти, законно произведени
и/или предлагани на пазара в друга държава-членка, да получат белгийски маркировки за съответствие за предлагането на тези
продукти на пазара в Белгия.
Диспозитив
1)
Като задължава икономическите оператори, желаещи да предлагат на пазара в Белгия строителни продукти, законно произведени
и/или предлагани на пазара в друга държава-членка, да получават белгийски маркировки за съответствие, Кралство Белгия не е
изпълнило задълженията си по членове 28 ЕО и 30 ЕО.
2)
Осъжда Кралство Белгия да заплати съдебните разноски.